CELEX: 62008CA0243
Language: el
Date: 2009-06-04 00:00:00
Title: Υπόθεση C-243/08: Απόφαση του Δικαστηρίου (τέταρτο τμήμα) της 4ης Ιουνίου 2009 (αίτηση του Budaörsi Városi Bíróság, Ουγγαρία, για την έκδοση προδικαστικής αποφάσεως) — Pannon GSM Zrt κατά Erzsébet Sustikné Győrfi (Οδηγία 93/13/ΕΟΚ — Καταχρηστικές ρήτρες απαντώσες σε συμβάσεις συναπτόμενες με τους καταναλωτές — Έννομα αποτελέσματα καταχρηστικής ρήτρας — Εξουσία και υποχρέωση του εθνικού δικαστή να εξετάσει αυτεπαγγέλτως τον καταχρηστικό χαρακτήρα ρήτρας περί απονομής δικαιοδοσίας — Κριτήρια εκτιμήσεως)

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/19
            
         Απόφαση του Δικαστηρίου (τέταρτο τμήμα) της 4ης Ιουνίου 2009 (αίτηση του Budaörsi Városi Bíróság, Ουγγαρία, για την έκδοση προδικαστικής αποφάσεως) — Pannon GSM Zrt κατά Erzsébet Sustikné Győrfi
   (Υπόθεση C-243/08) (1)
   
   (Οδηγία 93/13/ΕΟΚ - Καταχρηστικές ρήτρες απαντώσες σε συμβάσεις συναπτόμενες με τους καταναλωτές - Έννομα αποτελέσματα καταχρηστικής ρήτρας - Εξουσία και υποχρέωση του εθνικού δικαστή να εξετάσει αυτεπαγγέλτως τον καταχρηστικό χαρακτήρα ρήτρας περί απονομής δικαιοδοσίας - Κριτήρια εκτιμήσεως)
   2009/C 180/32
   Γλώσσα διαδικασίας: η ουγγρική
   
      Αιτούν δικαστήριο
   
   Budaörsi Városi Bíróság
   
      Διάδικοι στην υπόθεση της κύριας δίκης
   
   Pannon GSM Zrt
   κατά
   Erzsébet Sustikné Győrfi
   
      Αντικείμενο
   
   Αίτηση για την έκδοση προδικαστικής αποφάσεως — Budaörsi Városi Bíróság — Ερμηνεία της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ L 95, σ. 29) — Ρήτρα δικαιοδοσίας ορίζουσα ως αρμόδιο το δικαστήριο εντός των ορίων εδαφικής αρμοδιότητας του οποίου έχει την έδρα του ο επαγγελματίας — Αρμοδιότητα του εθνικού δικαστηρίου να εξετάσει αυτεπαγγέλτως τον καταχρηστικό χαρακτήρα ρήτρας δικαιοδοσίας κατά την εξέταση της δικαιοδοσίας του — Κριτήρια εκτιμήσεως του καταχρηστικού χαρακτήρα της ρήτρας
   
      Διατακτικό
   
   
               1)
            
            
               Το άρθρο 6, παράγραφος 1, της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, έχει την έννοια ότι καταχρηστική ρήτρα συμβάσεως δεν δεσμεύει τον καταναλωτή και δεν απαιτείται συναφώς ο τελευταίος να έχει αμφισβητήσει προηγουμένως επιτυχώς παρόμοια ρήτρα.
            
         
               2)
            
            
               Ο εθνικός δικαστής οφείλει να εξετάζει αυτεπαγγέλτως τον καταχρηστικό χαρακτήρα συμβατικής ρήτρας εφόσον διαθέτει συναφώς τα αναγκαία νομικά και πραγματικά στοιχεία. Οσάκις κρίνει ότι παρόμοια ρήτρα είναι καταχρηστική, δεν την εφαρμόζει, εκτός και αν αντιτίθεται σε αυτό ο καταναλωτής. Η ανωτέρω υποχρέωση βαρύνει τον εθνικό δικαστή και κατά τον έλεγχο της κατά τόπον αρμοδιότητάς του.
            
         
               3)
            
            
               Εναπόκειται στον εθνικό δικαστή να προσδιορίσει αν συμβατική ρήτρα, όπως η αποτελούσα αντικείμενο της διαφοράς της κύριας δίκης, πληροί τα απαιτούμενα κριτήρια προκειμένου να χαρακτηριστεί ως καταχρηστική κατά την έννοια του άρθρου 3, παράγραφος 1, της οδηγίας 93/13. Πράττοντάς το, το εθνικό δικαστήριο πρέπει να λαμβάνει υπόψη το γεγονός ότι ρήτρα απαντώσα σε σύμβαση συναπτόμενη μεταξύ καταναλωτή και επαγγελματία, η οποία ενσωματώθηκε χωρίς να αποτελέσει αντικείμενο ατομικής διαπραγματεύσεως και η οποία παρέχει αποκλειστική αρμοδιότητα στο δικαστήριο στην περιφέρεια του οποίου βρίσκεται η έδρα του επαγγελματία, μπορεί να εκληφθεί ως καταχρηστική.
            
         
      (1)  ΕΕ C 247 της 27.9.2008.